**OSNOVNA ŠKOLA TUČEPI**

**Kraj 17, 21325 Tučepi**

Tel: 021 623 150

e-mail: os-tucepi@os-tucepi.skole.hr

KLASA: 112-01/20-01/02

URBROJ: 2147/06-1-01-20-01

Tučepi, 16. siječnja 2020. godine

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 126/12, 94/13, 136/14 – RUSRH, 152/14, 7/17, 68/18, 98/19), članka 13. Pravilnika o radu i članka 8. i 9. Pravilnika o postupku zapošljavanja te procjeni i vrednovanju kandidata za zapošljavanje, ravnatelj Osnovne škole Tučepi iz Tučepi objavljuje

**NATJEČAJ**

za radno mjesto

1. **SPREMAČ/-ICA - 1 izvršitelj/-ica, na određeno, puno radno vrijeme, za rad u sjedištu OŠ Tučepi do povratka djelatnice na radno mjesto, ali ne dulje od 30. lipnja 2020. godine**

UVJETI

Pored općih uvjeta za zasnivanje radnog odnosa sukladno općim propisima o radu, kandidat mora imati završenu osnovnu školu sukladno Pravilniku o radu Osnovne škole Tučepi iz Tučepi.

Radni odnos u školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14.-RUSRH, 152/14, 7/17, 68/18, 98/19).

PRILOZI ODNOSNO ISPRAVE KOJE JE POTREBNO PRILOŽITI:

* prijava na natječaj koju je potrebno vlastoručno potpisati i u kojoj kandidat navodi osobne podatke (osobno ime i prezime, adresu stanovanja, broj telefona odnosno mobitela, po mogućnosti e-mail) i naziv radnog mjesta na koje se prijavljuje
* životopis
* svjedodžba
* dokaz o državljanstvu (preslika domovnice)
* uvjerenje nadležnog suda da podnositelj prijave nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi i ne starije od prvog dana objave natječaja
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje.

Prilozi odnosno isprave dostavljaju se u neovjerenoj preslici i ne vraćaju se kandidatu nakon završenog natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku.

Kandidat koji je stekao inozemnu obrazovnu kvalifikaciju dužan je u prijavi na natječaj priložiti rješenje nadležne institucije o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma odnosno Zakonom o priznavanju inozemnih obrazovnih kvalifikacija.

Kandidat koji ostvaruje pravo prednosti prilikom zapošljavanja prema članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17), članku 48.f Zakona o zaštiti vojnih i civilnih invalida rata (NN, br. 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13) ili članku 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18) dužan je u prijavi na natječaj pozvati na to pravo i uz prijavu na natječaj, pored navedenih isprava odnosno priloga, priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17), uz prijavu na natječaj, dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN 121/17).

Dokaze koje je potrebno priložiti za ostvarivanje prava prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji potražiti na sljedećoj poveznici:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja, dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Tučepi na poveznici:

<http://os-tucepi.skole.hr/ploca?news_hk=5259&news_id=1434&mshow=303#mod_news>

Svi kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja bit će pozvani na procjenu odnosno testiranje najmanje pet dana prije dana određenog za procjenu odnosno testiranje putem elektroničke pošte naznačene u prijavi na natječaj i na mrežnoj stranici Osnovne škole Tučepi na poveznici:

<http://os-tucepi.skole.hr/natje_aji_i_2020._g.>

Procjena odnosno testiranje može biti usmeno, razgovorom ili određivanjem obavljanja određenog posla iz djelokruga rada. Razgovorom se procjenjuje: motiviranost kandidata, znanje o poslu radnog mjesta, vještine komuniciranja kandidata, samopouzdanje kandidata, ozbiljnost kandidata, dodatna znanja kandidata. Procjena odnosno testiranje može se provesti iz jednog ili više navedenih područja. Odluku o načinu vrednovanja kandidata donosi Povjerenstvo u skladu s brojem prijavljenih kandidata, očekivanom trajanju radnog odnosa te drugim okolnostima.

Svi pozvani kandidati koji pristupe procjeni odnosno testiranju dužni su sa sobom imati važeću osobnu iskaznicu.

Ukoliko kandidat ne pristupi procjeni odnosno testiranju smatra se da je odustao od prijave na natječaj.

Prijavom na natječaj, kandidat je suglasan da Osnovna škola Tučepi kao voditelj zbirke osobnih podataka može prikupljati, koristiti i dalje obrađivati osobne podatke navedene u svim dostavljenim prilozima odnosno ispravama u svrhu provedbe natječajnog postupka sukladno važećim propisima o zaštiti osobnih podataka.

Rok za podnošenje prijava je 8 dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i Osnovne škole Tučepi.

Datum objave natječaja je 17. siječnja 2020. godine.

Na natječaj se mogu javiti osobe obaju spolova.

Izrazi koji se u ovom natječaju koriste a imaju rodno značenje odnose se jednako na muški i ženski rod.

Nepotpune i nepravovremene prijave neće se razmatrati.

O rezultatima natječaja kandidati prijavljeni na natječaj bit će obaviješteni putem mrežne stranice Osnovne škole Tučepi <http://os-tucepi.skole.hr/natje_aji_i_2020._g.> najkasnije u roku od 15 dana od dana sklapanja ugovora o radu s odabranim kandidatom i prema članku 23. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Tučepi.

Prijave s dokazima o ispunjavanju propisanih uvjeta iz natječaja dostaviti neposredno ili poštom na adresu:

Osnovna škola Tučepi, Kraj 17, 21325 Tučepi

s naznakom "za natječaj - naziv radnog mjesta za koje se kandidat prijavljuje“

 **Ravnatelj**

 **Damir Jukić**